15/10/2018 | Administración LocalMunicipal
A Coruña
Servizo de Persoal
Bases para a provisión, polo sistema de libre designación, dun posto de asistente de protocolo, aprobadas pola concelleira delegada de Facenda e Administración, por delegación da Xunta de Goberno Local, de data 20.8.2018

BASES ESPECÍFICAS PARA A PROVISIÓN POR LIBRE DESIGNACIÓN DO POSTO DE TRABALLO DE ASISTENTE DE PROTOCOLO PRIMEIRA Constitúe obxecto da presente convocatoria a provisión, polo sistema de libre designación do seguinte posto de traballo das Escalas de Administración Xeneral/Especial do Concello da Coruña, e de conformidade co contido e características recollidos na vixente relación de postos de traballo: – Corporación: Concello da Coruña – Denominación: Asistente de Protocolo – Número de postos a cubrir: 1, referencia de posto: 16 Características do posto: a) O posto a cubrir atópase recollido na Relación de Postos de Traballo deste Concello. b) O complemento de destino asignado a este posto é o correspondente a nivel 22. c) O sistema de provisión é o de libre designación. d) O complemento específico anual fixado para este posto é de 15.599,62 €. SEGUNDA Poderán concorrer á convocatoria os funcionarios de carreira de calquera Administración Pública do grupo C1 de clasificación, das Escalas de Administración Xeral ou Administración Especial, de acordo co establecido no art.80 do Real Decreto Lexislativo 5/2015, polo que se aproba o texto refundido da Lei do Estatuto básico do empregado público, o art.92 da Lei do emprego público de Galicia, o art.101 da Lei 7/1985, reguladora de bases do Réxime Local, o disposto na Relación de Postos de Traballo do Concello da Coruña e demais normas concordantes. TERCEIRA As instancias solicitando tomar parte no proceso selectivo dirixiranse ao Sr. alcalde e presentaranse no Rexistro Xeral do Concello debidamente cubertas, durante o prazo de quince días hábiles, contados dende o seguinte ao da publicación do anuncio da convocatoria no Diario Oficial de Galicia. Poderán así mesmo remitirse na forma determinada na Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común. Á instancia acompañarase inescusablemente. – Fotocopia do D. N. I. – Un “curriculum vitae”. Ao devandito curriculum deberá acompañarse os documentos xustificativos dos meritos que se aleguen, mediante certificacións ou fotocopias compulsadas, pois non serán valorados aqueles que non queden debidamente acreditados, en todos os seus extremos, dentro do prazo de presentación de instancias. CUARTA A convocatoria será resolta pola Concellería Delegada de Facenda e Administración, por delegación da Xunta de Goberno Local de data 30 de xuño de 2017, ao tratarse dun posto que se prové polo sistema de libre designación, valorando a experiencia profesional e a formación acreditada. Así mesmo, a resolución motivarase con referencia ao cumprimento por parte do candidato elixido dos requisitos e especificacións contidos nesta convocatoria. QUINTA Se o nomeamento recae nun funcionario de carreira pertencente a outra administración pública, requirirase informe desta. De non se emitir o mesmo no prazo de quince días naturais, considerarase favorable, de conformidade co previsto no artigo 54.1 do Regulamento Xeral de ingreso do persoal ao servizo da Administración Xeral do Estado e de provisión de postos de traballo, aprobado por Decreto 364/1995, do 10 de marzo. SEXTA Esta convocatoria e a súa resolución publicaranse nos Boletíns Oficiais correspondentes, podendo ser declarada deserta se ningún dos candidatos alcanzase o nivel suficiente para o posto, a xuízo do órgano competente. SEÉTIMA Contra a presente resolución, que esgota a vía administrativa, poderán os interesados interpoñer recurso de reposición ante a Xunta de Goberno Local no prazo dun mes, contado a partir do día seguinte ao da publicación do anuncio no Diario Oficial de Galicia, de conformidade co establecido na Lei 30/1992, do 26 de novembro, de réxime xurídico das Administracións Públicas e Procedemento Administrativo Común, segundo a redacción dada pola Lei 4/1999 de 13 de xaneiro, ou recurso contencioso-administrativo ante o Xulgado Contencioso-Administrativo da Coruña, no prazo de dous meses dende a citada data. A Coruña 20 de agosto de 2018. A XUNTA DE GOBERNO LOCAL, P. D. A concelleira delegada de Facenda e Administración Eugenia Vieito Blanco